
	Παρουσίαση Ανθολογίας 
Ποιητικό ταξίδι στην ορεινή Κύπρο

στο Σπίτι της Κύπρου

Με επιτυχία πραγματοποιήθηκε την Πέμπτη 9 Νοεμβρίου 2023, στο Σπίτι της Κύπρου και με τη στήριξη του Υφυπουργείου Πολιτισμού της Κυπριακής Δημοκρατίας, η  παρουσίαση της Ανθολογίας «Ποιητικό ταξίδι στην ορεινή Κύπρο» του Ιδρύματος Πολιτισμού Ορεινών Κοινοτήτων Τροόδους (Ι.Π.Ο.Κ.Τ.). 
Χαιρετισμό απηύθυνε  η  κ. Σούλα Κυθραιώτου-Ζαβού, Πρόεδρος του Ιδρύματος Πολιτισμού Ορεινών Κοινοτήτων Τροόδους και η παρουσίαση της Ανθολογία έγινε από την κ.  Αγγελική Ριαλά,  φιλόλογο και  υπεύθυνη της έκδοσης.  Ακολούθησε  αντιφώνηση από την ποιήτρια και  συγγραφέα  κ. Μόνα Σαββίδου-Θεοδούλου.
Η εκδήλωση ολοκληρώθηκε με απαγγελία ποιημάτων από δημιουργούς των οποίων έργα τους συμπεριλαμβάνονται στην παρουσιαζόμενη ανθολογία, τον Ευθύβουλο Ευθυβούλου, την Φροσούλα Κολοσσιάτου, τον Κωνσταντίνο Παπαγεωργίου, την Νάσα Παταπίου, την Μόνα Σαββίδου-Θεοδούλου και την Άνδρη Χριστοφίδου-Αντωνιάδου.
Η ποιητική ανθολογία Ποιητικό ταξίδι στην ορεινή Κύπρο του Ιδρύματος Πολιτισμού Ορεινών Κοινοτήτων Τροόδους (Ι.Π.Ο.Κ.Τ.), μας μεταφέρει νοερά στην ορεινή Κύπρο, η οποία παρουσιάζεται με όλες τις εκφάνσεις της, μέσα από τις στιγμές, τα συναισθήματα, τις σκέψεις, τις προσωπικές ιστορίες, τις εντυπώσεις, τα ενθυμήματα, τα μνημεία, τη μνήμη, τους ανθρώπους, τους ήχους, τα χρώματα, τις σιωπές, τη φύση, τον χώρο, τους μύθους και τους θρύλους και τόσα άλλα, αλλά κυρίως μέσα από τον λόγο των 48 ποιητών και ποιητριών μας, οι οποίοι καλούν τους αναγνώστες να γίνουν συνοδοιπόροι στο δικό τους ταξίδι. 

Βασικός στόχος της ποιητικής ανθολογίας του Ι.Π.Ο.Κ.Τ. είναι η παρουσίαση ποιημάτων εμπνευσμένων από τα ορεινά χωριά του Τροόδους καθώς και η ενίσχυση της επικοινωνίας των ποιητών και ποιητριών μας με το αναγνωστικό κοινό.

Σύνδεσμος παρακολούθησης: https://diavlos.grnet.gr/room/1607?eventid=14954
10 Νοεμβρίου 2023

